| Jonkersasangl. *Yonkers* |
| --- |
|              |
| *Miesto panorama* |
|  |
| 

JonkersasJonkersas

40°56′29″ š. pl. 73°51′52″ v. ilg.﻿ / ﻿40.94139°š. pl. 73.86444°r. ilg.﻿ / 40.94139; 73.86444﻿ (Jonkersas)Koordinatės: 40°56′29″ š. pl. 73°51′52″ v. ilg.﻿ / ﻿40.94139°š. pl. 73.86444°r. ilg.﻿ / 40.94139; 73.86444﻿ (Jonkersas) |
|  |
| Laiko juosta: (UTC-5)------ vasaros: (UTC-4) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Niujorkas (valstija) Niujorkas (valstija) |
|  |
| **Įkūrimo data** | 1646 m. |
|  |
| **Gyventojų** (2019) | 200 370  |
| **Plotas** | 52,6 km² |
| **Tankumas** (2019) | 3 809 žm./km² |
| **Altitudė** | 25 m |
|  |
| **Tinklalapis** | www.yonkersny.gov |
|  **Vikiteka** | Jonkersas |

**Jonkersas** (angl. *Yonkers*) – miestas JAV, Niujorko valstijos pietryčiuose. Įsikūręs ant rytinio Hadsono upės kranto. Jonkersas ribojasi su Niujorko Bronkso rajonu ir yra nutolęs 3 km atstumu į šiaurę nuo Manhatano.

Mašinų gamyba, poligrafijos, chemijos, elektronikos, siuvimo pramonė.

Veikia Saros Lorens koledžas (įkurtas 1926 m.), Šv. Juozapo seminarija ir koledžas (1896 m.). Yra F. Filipso dvaro rūmai (XVII–XVIII a.; dabar muziejus). Hudsono upės (ant vandens, įkurtas 1919 m.), policijos (1978 m.) muziejai. viešoji biblioteka (1893 m.).

Istorija
--------

1639 m. žemes šioje vietovėje iš indėnų nusipirko Olandijos Vakarų Indijos kompanija. Pirmasis europietis, 1646 m. įsikūręs šioje vietovėje, buvo Adriaen van der Donck. Kitus du šimtmečius Jonkersas buvo nedidelis miestelis, kurio ekonomika buvo pagrįsta žemės ūkiu ir pramonine veikla uosto rajone. Vėliau imta plėtoti pramonę.

1849 m. Jonkersas geležinkelio linija buvo sujungtas su Niujorku. 1853 m. Elisha Otis išrado pirmąjį saugos liftą ir įsteigęs kompaniją „Otis Elevator Company", ant Hadsono upės krantų atidarė pirmąją pasaulyje liftų gamyklą. Vėliau radosi ir kitos pramonės šakos, atidarytas kilimų fabrikas.

1872 m. Jonkersui suteiktas miesto statusas. Apie 1906 m. Leo Baekeland išrado pirmąjį sintetinį plastiką – bakelitą. XX a. pirmoje pusėje veikė automobilių gamykla, didžiausias šalyje kepurių gamintojas. Antrojo pasaulinio karo metais gaminta karinė technika, šarvai ir kitokia įranga (palapinės, antklodės).

Po karo Jonkerso pramonė smuko. Ilgainiui daugelis gamyklų buvo priverstos užsidaryti. Apie 1983 m. Jonkersas tapo priemiestinio tipo gyvenviete.

Miestai partneriai
------------------

Miestai, su kuriais Jonkersas yra užmezgęs partnerystės ryšius:

* Albanija Kamzė, Albanija
* Ukraina Ternopilis, Ukraina

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 180
2. ↑  *Yonkers*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005
3. 1 2  *Yonkers*. Britannica Online Encyclopedia. Nuoroda tikrinta 2021-03-21.
4. ↑  Kamza binjakëzim me Yonkers Archyvuota kopija 2011-10-30 iš Wayback Machine projekto. INA, 2011-10-28 (albanų)
5. ↑  Hodara, Susan (2008-10-26). „Communities; Cities Find Sisters Abroad". *The New York Times*. Nuoroda tikrinta 2008-10-26.